**Пытанні**

**для экзаменацыйных білетаў па дысцыпліне**

**“Гісторыя беларускай дзяржаўнасці” для студэнтаў І курса факультэта камп’ютарных сістэм і сетак на 2022/2023 навучальны год**

**Прафесар Новік Яўгеній Канстанцінавіч**

1. Дзяржава як асноўны сродак палітычнай улады ў грамадстве. Калі і чаму ўзнікла дзяржава?
2. Асноўныя прыкметы дзяржавы. Як у навуцы вызначаецца этнічны (нацыянальны) характар дзяржавы?
3. Полацкае і Тураўскае княствы – гістарычная форма дзяржаўнасці на беларускіх землях у ІХ – ХІІІ ст.ст. Полацкае веча і сучаснасць.
4. Ці можна лічыць Полацкае і Тураўскае княствы першымі беларускімі, нацыянальнымі дзяржаўнымі ўтварэннямі?
5. Утварэнне Вялікага Княства Літоўскага: розныя канцэпцыі і тэарэтычныя падыходы. Традыцыйная (літоўская) канцэпцыя ўтварэння ВКЛ.
6. Новая (беларуская) канцэпцыя ўтварэння ВКЛ. Работа М. Ермаловіча “Па слядах аднаго міфа”.
7. Цэнтрысцкая канцэпцыя ўтварэння ВКЛ. Чаму большасць гісторыкаў лічаць Вялікае Княства Літоўскае поліэтнічнай дзяржавай у Цэнтральнай Еўропе?
8. Палітычныя структуры і дзяржаўны лад ВКЛ (у параўнанні з Маскоўскай дзяржавай)?
9. Асаблівасці дзяржаўнага кіравання ў Вялікім Княстве Літоўскім.
10. Судовая сістэма Вялікага Княства Літоўскага.
11. Тры Статуты Вялікага Княства Літоўскага.
12. Люблінская ўнія 1569 г. і ўтварэнне Рэчы Паспалітай.
13. Асаблівасці грамадска-палітычнага ладу Рэчы Паспалітай. Залатыя шляхецкія вольнасці.
14. Прававое становішча Вялікага Княства Літоўскага ў складзе Рэчы Паспалітай.
15. Палітыка-прававое і маральнае разлажэнне польскай эліты, залатыя шляхецкія вольнасці як асноўныя прычыны, якія згубілі Рэч Паспалітую ў апошняй чвэрці ХVІІІ ст.
16. Тры падзелы Рэчы Паспалітай і далучэнне беларускіх зямель да Расійскай Імперыі.
17. Расійская Імперыя – гістарычная форма дзяржаўнасці на беларускіх землях у канцы ХVІІІ – пачатку ХХ ст.
18. Асаблівасці адмены прыгоннага права ў Беларусі.
19. Паўстанне 1863-1864 гг. у Польшчы, Літве і Беларусі і яго роля ў лёсе беларускай нацыянальнай дзяржаўнасці.
20. Асоба К.Каліноўскага ў беларускай і расійскай гістарыяграфіі.
21. Сталыпінская аграрная рэформа ў Расійскай Імперыі (1906-1915 гг.). Чаму своечасовая і патрэбная для краіны рэформа пацярпела крах: у 1915 г. афіцыйна была адменена?
22. Падзеі лютага-сакавіка 1917 г. у Расійскай імперыі: рэвалюцыя ці дзяржаўны пераварот?
23. Дзе і якія палітычныя сілы рыхтавалі дзяржаўны пераварот 1917 г. у Расійскай Імперыі (адмову цара ад трона)?
24. Дзе, пры якіх абставінах і якія палітычныя сілы прымусілі цара падпісаць Маніфест аб адмове ад улады? А што ў гэты час адбывалася ў Петраградзе?
25. Падзеі кастрычніка 1917 г. у Расіі: рэвалюцыя ці дзяржаўны пераварот?
26. Кастрычніцкая рэвалюцыя 1917 г.: розныя канцэпцыі і тэарэтычныя падыходы.
27. Часопіс “Гоман” і яго ідэя стварэння беларускай нацыянальнай дзяржаўнасці. І Усебеларускі з’езд у снежні 1917 г.
28. Абвяшчэнне Беларускай Народнай Рэспублікі (БНР) – няўдалая спроба стварэння беларускай нацыянальнай дзяржаўнасці. Якія памылкі былі дапушчаны падчас абвяшчэння БНР? Чаму БНР нельга лічыць дзяржавай у поўным сэнсе гэтага слова?
29. Стварэнне Беларускай Савецкай Сацыялістычнай Рэспублікі (БССР) – першай нацыянальнай дзяржавы беларускага народа. Дзе (у якім горадзе) і калі прымаліся рашэнні аб утварэнні БССР і якім дакументам гэта абвяшчалася?
30. Нацыянальна-дзяржаўнае будаўніцтва у БССР у 1920–1930-я гады.
31. Стварэнне СССР – федэратыўнай дзяржавы савецкіх народаў.
32. Якія палітычныя сілы свету разбурылі Версальска-Вашынгтонскую сістэму дамоўленасцей, дапамаглі фашысцкай Германіі стварыць узброеныя сілы і накіравалі фашыстаў на вайну з СССР. Якія былі планы ў англа-саксаў?
33. Першы перыяд Вялікай Айчыннай вайны. Прычыны няўдач і паражэнняў Чырвонай Арміі ў 1941–1942 гг.
34. Карэнны пералом ў ходзе Вялікай Айчыннай вайны. Што гэта такое “карэнны пералом”, чым ён быў падрыхтаваны і з якімі падзеямі на франтах вайны звязаны?
35. Завяршальны перыяд Вялікай Айчыннай вайны. Беларуская наступальная аперацыя “Баграціён”.
36. Уклад беларускага народа ў разгром германскага фашызму.
37. Рашаючая роля Савецкага Саюза ў разгроме германскага фашызму і японскага мілітарызму.
38. Аднаўленне і пасляваенная мадэрнізацыя БССР.
39. Этапы развіцця незалежнай Рэспублікі Беларусь.
40. Канстытуцыя як асноўны закон дзяржавы. Савецкія Канстытуцыі Беларусі 1919, 1927, 1937, 1978 гадоў.
41. Дзяржаўны пераварот у Маскве ў жніўні 1991 г., яго сапраўдная сутнасць.
42. Развал СССР і яго прычыны. Абвяшчэнне суверэннай Рэспублікі Беларусь.
43. Прыняцце Канстытуцыі Рэспублікі Беларусь 15 сакавіка 1994 г. і першыя выбары Прэзідэнта Рэспублікі Беларусь.
44. Першы і другі рэспубліканскія рэферэндумы і іх рашэнні.
45. Змяненні і дапаўненні, унесеныя ў Канстытуцыю Рэспублікі Беларусь на рэферэндумах 1995, 1996, 2004 і 2022 гадоў.
46. Усебеларускі народны сход – вышэйшы прадстаўнічы орган народаўладдзя, гарант непарушнасці дзяржаўнага і грамадскага ладу Рэспублікі Беларусь.
47. Прэзідэнт Рэспублікі Беларусь.
48. Урад як вышэйшы орган выканаўчай улады ў Рэспубліцы Беларусь.
49. Заканадаўчая і судовая веткі ўлады Рэспублікі Беларусь.
50. Мясцовае ўпраўленне і самаўпраўленне ў Рэспубліцы Беларусь.
51. Засяленне беларускіх зямель. Даіндаеўрапейскі перыяд этнічнай гісторыі Беларусі.
52. Індаеўрапейскі перыяд этнічнай гісторыі Беларусі, яго балцкі і славянскі этапы.
53. Агульныя прыкметы народнасці. Працэс непасрэднага фарміравання беларускай народнасці. Канцэпцыя беларускага гісторыка і этнографа Міхася Піліпенкі.
54. Канцэпцыі фарміравання беларускага этнасу ў савецкай і беларускай гістарыяграфіі.
55. Прыкметы нацыі. Асноўныя перыяды фарміравання беларускай нацыі.
56. Якія фактары замаруджвалі працэс фарміравання беларускай нацыі?
57. Завяршэнне працэсу фарміравання беларускай нацыі ў пачатку ХХ стагоддзя.
58. Асноўныя групы нацыянальных меншасцей у Рэспубліцы Беларусь.
59. Канфесійны склад насельніцтва Рэспублікі Беларусь. Дзяржаўная палітыка ў канфесійнай сферы.
60. Дзяржаўны Герб Рэспублікі Беларусь: гісторыя і сучаснасць.
61. Дзяржаўны сцяг Рэспублікі Беларусь: гісторыя і сучаснасць. Дзяржаўны Гімн Рэспублікі Беларусь.
62. Асаблівасці беларускай мадэлі сацыяльна-эканамічнага развіцця.
63. Геапалітычныя фактары фарміравання беларускай дзяржаўнасці.
64. Сучаснае геапалітычнае становішча Рэспублікі Беларусь. Рэспубліка Беларусь у інтэграцыйных супольнасцях.